Na podlagi četrtega odstavka 29. člena Zakona o stvarnem premoženju države in samoupravnih lokalnih skupnosti – ZSPDSLS-1 (Uradni list RS, št. 11/18 in 79/18) in 16. člena Statuta Občine Markovci (Uradno glasilo slovenskih občin, št. 47/17) je Občinski svet Občine Markovci na svoji \_\_\_\_ seji, dne \_\_\_\_\_\_\_\_\_\_\_, na predlog župana sprejel naslednji

**S K L E P**

Občina Markovci kupi poslovni prostor v občinski stavbi Občine Markovci, št. stavbe 190 in sicer del stavbe št. 18, k.o. (417) Markovci (ID št. 6533141), v izmeri 64,10 m², za kupnino v višini 60.400,00 EUR (brez DDV), za potrebe ureditve prostora za arhivo.

Občina bo plačala kupnino 30-i dan od notarske overitve podpisa prodajalca na pogodbi na TRR račun prodajalca.

Sredstva so zagotovljena na proračunski postavki *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.*

Številka: 3528-0001/2019

Datum:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**OBRAZLOŽITEV**

Občina Markovci je dne 4. 9. 2019 prejela ponudbo podjetnika Branko Veselič s.p. za prodajo poslovnega prostora v občinski stavbi Občine Markovci in sicer del stavbe št. 18, k.o. (417) Markovci (ID št. 6533141), v izmeri 64,10 m².

Navedeni prostor bi bilo smiselno odkupiti, saj bi ga občina preuredila v prostor za arhivo.

V skladu s 44. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18) se lahko nepremično premoženje, katerega lastnik postane samoupravna lokalna skupnost, pridobiva v takem obsegu in taki kakovosti, ki zagotavljata najboljše pogoje za izvrševanje nalog samoupravne lokalne skupnosti. Nepremično premoženje se ne pridobiva na zalogo.

V skladu z Zakonom o izvrševanju proračunov RS za leti 2018 in 2019 (Uradni list RS, št. 71/17, 13/18-ZJF-H, 83/18 in 19/19) bo občina prodajalcu plačala kupnino 30-i dan od notarske overitve podpisa prodajalca na pogodbi.

Kupnina je določena s strani prodajalca in znaša 60.400,00 EUR brez DDV.

Sredstva za nakup zemljišč so zagotovljena na proračunski postavki *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.*

Glede na navedeno predlagam Občinskemu svetu Občine Markovci, da predlog sklepa obravnava in sprejme.

 Milan Gabrovec, prof.

 župan